സെൽമ ബ്ലയർ

സെൽമ ബ്ലെയർ (ജനനം: സെൽമ ബ്ലെയർ ബീറ്റ്നർ; ജൂൺ 23, 1972) ഒരു അമേരിക്കൻ നടിയാണ്. ക്രൂവൽ ഇന്റൻഷൻസ്, ലീഗലി ബ്ലോണ്ട്, ദി സ്വീറ്റസ്റ്റ് തിംഗ്, ഹെൽബോയ് ഫ്രാഞ്ചൈസി എന്നിവയിലെ വേഷങ്ങളിലൂടെയാണ് അവർ അറിയപ്പെടുന്നത്.

മിഷിഗണിലെ സൗത്ത്ഫീൽഡിൽ ജനിച്ച ബ്ലെയർ, നിയമപരവും രാഷ്ട്രീയവുമായ ഇടപെടലുകളുള്ള ഒരു കുടുംബ പശ്ചാത്തലത്തിൽ നിന്നാണ് ഉയർന്നുവന്നത്:  അഭിഭാഷകരായിരുന്നു മാതാപിതാക്കളിൽ പിതാവ് യുഎസ് ഡെമോക്രാറ്റിക് പാർട്ടിയിൽ സജീവമായിരുന്നു. ബ്ലെയറിന്റെ വളർന്നുവരവ് പ്രധാനമായും ജൂത പശ്ചാത്തലത്തിലായിരുന്നു. കലാമസൂ കോളേജിൽ നിന്ന് ഫോട്ടോഗ്രാഫി പഠിച്ച അവർ പിന്നീട് ന്യൂയോർക്കിലേക്ക് താമസം മാറി മിഷിഗൺ സർവകലാശാലയിൽ നിന്ന് ബിരുദം നേടി. ബ്ലെയറിന്റെ ആദ്യകാല കരിയറിൽ ടെലിവിഷനിലും സിനിമയിലും ആദ്യ വേഷങ്ങൾ നേടുന്നതിനായി നിരവധി ഓഡിഷനുകളിൽ പങ്കെടുത്തു. ക്രൂവൽ ഇന്റൻഷൻസ് എന്ന സിനിമയുടെ വിജയവും ലീഗലി ബ്ലോണ്ട്, ഹെൽബോയ് തുടങ്ങിയ പ്രോജക്ടുകളിലെ മുഖ്യധാരാ വിജയവും ബ്ലെയറിന്റെ ആദ്യകാല കരിയറിൽ നേട്ടങ്ങളായി. 

 ആദ്യകാലം 
സെൽമ ബ്ലെയർ ബീറ്റ്നർ 1972 ജൂൺ 23 ന് യു.എസിലെ മിഷിഗണിലെ ഡെട്രോയിറ്റ് പ്രാന്തപ്രദേശമായ സൗത്ത്ഫീൽഡിൽ ജനിച്ചു. മോളി ആൻ (മുമ്പ്, കുക്ക്), എലിയറ്റ് ഐ. ബീറ്റ്നർ എന്നിവരുടെ നാല് പെൺമക്കളിൽ ഇളയവളായിരുന്നു. പെൻ ഫ്രൂട്ട് കമ്പനിയുടെ സ്ഥാപകൻ അവരുടെ മാതൃപിതാവായിരുന്നു. അവർ കുട്ടിക്കാലത്തിന്റെ ഭൂരിഭാഗവും ഫിലഡൽഫിയയിലാണ് ചെലവഴിച്ചത്. അവരുടെ മാതാപിതാക്കൾ രണ്ടുപേരും അഭിഭാഷകരായിരുന്നു. പിതാവ് ഒരു ലേബർ ആർബിട്രേറ്ററും 2012 ൽ മരിക്കുന്നതുവരെ യുഎസ് ഡെമോക്രാറ്റിക് പാർട്ടിയിലെ സജീവ അംഗവുമായിരുന്നു. അവരുടെ അമ്മ 2020 ൽ മരിച്ചു. ബ്ലെയറിന് 23 വയസ്സുള്ളപ്പോൾ അവരുടെ മാതാപിതാക്കൾ വിവാഹമോചനം നേടി. തന്റെ കരിയർ തകർക്കാൻ പിതാവും  കാമുകിയും ചേർന്ന് നടത്തിയ ശ്രമത്തെത്തുടർന്ന്, സെൽമയും സഹോദരി എലിസബത്തും ഔദ്യോഗികമായി അവരുടെ കുടുംബപ്പേര് 'ബ്ലെയർ' എന്ന് മാറ്റിയതായും  12 വർഷത്തേക്ക് താൻ പിതാവിനോട് സംസാരിച്ചില്ലെന്നും ബ്ലെയർ തന്റെ ഓർമ്മക്കുറിപ്പിൽ എഴുതി.

 വ്യക്തിജീവിതം 
2004 ജനുവരി 24 ന്, കാലിഫോർണിയയിലെ ബെവർലി ഹിൽസിലെ കാരി ഫിഷറിന്റെ മാളികയിൽ വെച്ച്, എഴുത്തുകാരനും നിർമ്മാതാവുമായ അഹ്മത് സാപ്പയെ ബ്ലെയർ വിവാഹം കഴിച്ചു. 1920 കളിൽ നിർമ്മിക്കപ്പെട്ട 1.35 മില്യൺ ഡോളറിന് വാങ്ങിയതുമായ ലോസ് ഏഞ്ചൽസിലെ ഒരു വീട്ടിൽ അവർ  താമസിച്ചു. "പൊരുത്തപ്പെടുത്താനാവാത്ത വ്യത്യാസങ്ങൾ" ചൂണ്ടിക്കാട്ടി 2006 ജൂൺ 21 ന് അവർ സാപ്പയിൽ നിന്ന് വിവാഹമോചനത്തിന് അപേക്ഷ നൽകി. 2006 ഡിസംബറിൽ വിവാഹമോചനം നടന്നു.

 അവലംബം 

വർഗ്ഗം:1972-ൽ ജനിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ